નોંધનીય છે કે રાજસ્થાનના માઉન્ટ આબુમાં હેડ ઓફિસ ધરાવતી અર્બુદા ક્રેડિટ કો-ઓ. સોસાયટીની ભીલડી શાખામાં લોકોએ મુકેલી ડિપોઝિટ મંડળીના ચેરમેન અને એમડીએ અંગત ઉપયોગમાં વાપરી નાખતા ગ્રાહકોના રૂ. 1.35 કરોડ ઉપરાંતની રકમ સલવાઇ ગઇ છે. ક્રેડિટ સોસાયટીના ઉઠમણા અંગે સોસાયટીના મેનેજરે બંને સામે ભીલડી પોલીસ મથકમાં ફરિયાદ નોંધાવી છે. ડીસા તાલુકાના ભીલડી ખાતે અર્બુદા ક્રેડીટ કો-ઓ. સોસાયટીની વર્ષ 2012માં શરૂવાત કરવામાં આવી હતી અહીં ઊંચા વ્યાજની સ્કીમથી આકર્ષાયેલા લોકોએ પરસેવાની કમાણીની રકમ ડિપોઝિટ કરાવી હતી. જો કે તે પછી એમડી દ્વારા ઉચાપત કરતા આ સોસાયટીના મેનેજર ત્રિવેદી શંભુભાઇ ગણપતલાલે લોકોને નાણાં ન મળતાં ગત શુક્રવારે ભીલડી પોલીસ મથકમાં ફરિયાદ નોંધાવી હતી.